Document ID: 32014D0290

NÕUKOGU OTSUS,
14. aprill 2014,
Euroopa Liidu nimel võetava seisukoha kohta ELi-Tšiili assotsiatsioonikomitees seoses ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise assotsiatsioonilepingu XII lisa (milles on loetletud Tšiili üksused, mis teevad hankeid kooskõlas IV osa IV jaotisega (riigihanked)) muudatusega
(2014/290/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
võttes arvesse Euroopa Komisjoni ettepanekut
ning arvestades järgmist:
(1)
18. novembril 2002. aastal kirjutati alla assotsiatsioonilepingule ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahel (1) („assotsiatsioonileping”).
(2)
Assotsiatsioonilepingu XII lisas on esitatud loetelud Tšiili Vabariigis („Tšiili”) tegutsevatest üksustest, mis teevad hankeid kooskõlas assotsiatsioonilepingu IV osa IV jaotisega (riigihanked).
(3)
Tšiili teavitas 10. veebruaril 2012. aastal liitu oma kavatsusest muuta kooskõlas assotsiatsioonilepingu artikli 159 lõikega 1 kõnealuse lepingu XII lisas sätestatud riigihangete eest vastutavaid üksuseid. 18. oktoobril 2012 esitas Tšiili täiendavat teavet. Muudatus hõlmab assotsiatsioonilepingu XII lisa teatavate üksuste loetelude lihtsustamist, nimelt 1. liite punktis A asendatakse iga ministeeriumi ja piirkondliku valitsuse all loetletud üksused üldklausliga, mis hõlmab kõiki loetletud ministeeriumide ja piirkondlike valitsuste alluvuses tegutsevaid üksuseid, ja 2. liite punktis A asendatakse keskvalitsusele alluvate üksuste loetelu üldfraasiga „kõik omavalitsused” („assotsiatsioonilepingu XII lisa muudatus”). Assotsiatsioonilepingu XII lisa 1. liite punkt B, 2. liite punkt B ning 3., 4. ja 5. liide jäetakse muutmata.
(4)
Pärast kõnealust teavitamist pidasid assotsiatsioonilepingu osalised kooskõlas assotsiatsioonilepingu artikli 159 lõigetega 2 ja 3 asjakohaseks, et ELi-Tšiili assotsiatsioonikomitee („assotsiatsioonikomitee”) võtaks vastu otsuse, et kajastada assotsiatsioonilepingu XII lisa muudatust.
(5)
Liidu seisukoht assotsiatsioonikomitees peaks põhinema lisatud otsuse eelnõul,
ON VASTU VÕTNUD KÄESOLEVA OTSUSE:
Artikkel 1
Liidu nimel võetav seisukoht ELi-Tšiili assotsiatsioonikomitees („assotsiatsioonikomitee”) seoses muudatusega assotsiatsioonilepingu XII lisas, milles on loetletud Tšiili üksused, mis teevad riigihankeid vastavalt IV osa IV jaotisele (riigihanked), põhineb assotsiatsioonikomitee otsuse eelnõul, mis on lisatud käesolevale otsusele.
Artikkel 2
Assotsiatsioonikomitee otsus avaldatakse pärast vastuvõtmist Euroopa Liidu Teatajas.
Artikkel 3
Käesolev otsus jõustub selle vastuvõtmise kuupäeval.
Luxembourg, 14. aprill 2014

Labels: 18
3
15
5